Diari Oficial de la Generalitat Valenciana


Sumari del DOGV 2804, del 02-08-1996 (1996/838959)

ORDRE de 22 de juliol de 1996, de la Conselleria de Treball i Afers Socials, per la qual es modifiquen determinats preceptes de l'Ordre de 3 d'abril de 1996, per la qual es convoquen ajudes destinades a persones de la tercera edat per a gaudir d'estades a residències de temps lliure dependents de la Generalitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2804

Data del DOGV
:   02-08-1996

Secció del DOGV
:   ALTRES DISPOSICIONS

Número del document
:   1996/838959


Data del document
:   22-07-1996

Organisme emissor
:   Conselleria de Treball i Afers Socials

Tipus de document
:   Ordre

Anàlisi jurídica

ORDRE de 22 de juliol de 1996, de la Conselleria de Treball i Afers Socials, per la qual es modifiquen determinats preceptes de l'Ordre de 3 d'abril de 1996, per la qual es convoquen ajudes destinades a persones de la tercera edat per a gaudir d'estades a residències de temps lliure dependents de la Generalitat Valenciana.   
L'Ordre de 3 d'abril de 1996, que regula el programa «Vacances-Salut», destinat a oferir al col·lectiu de la tercera edat ajudes que tenen com a objectiu el gaudi d'una estada de set dies (6 nits) en la xarxa de residències de temps lliure dependents de la Generalitat Valenciana, estableix en el punt 2 de l'article primer que, a l'efecte de la subvenció concedida, el cost de l'estada i de la manutenció es fixa en 11.489 pessetes per persona, IVA inclòs, d'acord amb els preus establerts en el Decret 39/1996, de 5 de març i la compatibilitat de descomptes a que fa referència la disposició addicional segona de l'ordre esmentada; i s'ha de tenir en compte que l'abast de l'acumulació de descomptes, que redueix el preu públic, no pot fer-se extensible a la Residència de Temps Lliure El Puig, ja que aquesta es gestiona en règim de concessió, aspecte que no figura en la citada ordre de 3 d'abril de 1996, raó per la qual és necessària la seua modificació.  
Per tot això, i en virtut de les facultats que tinc conferides  
ORDENE  
Article 1  
El punt 2 de l'article 1, de l'Ordre de 3 d'abril de 1996 (DOGV núm. 2.727) queda redactat així:  
«La Conselleria de Treball i Afers Socials subvencionarà el cost de l'estada i de la manutenció a què fa referència l'apartat primer anterior, d'acord amb els percentatges següents:  
- El 100% del cost de l'estada i de la manutenció, per a beneficiaris residents a la Comunitat Valenciana.  
- El 50% del cost de l'estada i de la manutenció, per a beneficiaris no residents a la Comunitat Valenciana.  
A l'efecte de la subvenció a què fa referència aquest article, el cost de l'estada i la manutenció es fixa en 11.489 pessetes per a les residències de temps lliure Sant Joan i El Pinar i 13.020 pessetes per a la Residència de Temps Lliure El Puig, per persona, IVA inclòs, d'acord amb els preus establerts en el Decret 39/1996, de 5 de març i la compatibilitat de descomptes a què fa referència la disposició addicional segona d'aquesta ordre».  
Article 2  
La disposició addicional segona de la citada ordre queda així:  
«A l'empara d'allò disposat en l'article 2.6 del Decret 39/1996, del Govern Valencià, pel qual es regulen els preus públics per a 1996 dels serveis oferts per les residències de temps lliure de la Comunitat Valenciana, els descomptes per persones majors de 60 anys i disminuïts físics i també el dels grups que sobrepassen les 25 places, seran compatibles amb les residències de temps lliure gestionades directament per la Conselleria de Treball i Afers Socials, a causa de la finalitat social del programa «Vacances-Salut».  
València, 22 de juliol de 1996.- El conseller de Treball i Afers Socials: José Sanmartín i Esplugues.